Lona se reviews: Lekker boeke vir 9jariges plus!
Jacobs, Jaco: Zackie Mostert en die super stinkbom( LAPA, 2017) R85
Die 13de titel in hierdie gewilde reeks stel weereens nie teleur nie! Zackie en Vincent sluit by die skoolkoor aan omdat hulle op die lekker koorkamp wil gaan, net om te hoor dat die rugbykamp dieselfde tyd plaasvind. Anton die skoolboelie begin sommer dadelik spot met Zackie Mozart, maar sy nuwe koormaats besluit 'n stinkbom is net die regte ding om Anton stil te kry. Maar dit is juis Anton se sangstem wat hom self in die koor laat beland- die grootste straf ooit! Vir hierdie boelie.
Jacobs, Jaco: Zackie Mostert en die slim speurder( LAPA, 2017) R85
Zackie word verkies tot kaptein van die krieketspan, wat Anton dadelik laat besluit hy moet wraak neem . Toe Jenny Jay by die skool optree, verdwyn haar kosbare halssnoer, en Anton probeer Vincent van die diefstal beskuldig. Maar Zackie hou sy lyf speurder, en die verlore halssnoer word op 'n spesiale plekkie opgespoor.
Ligte leesstof vir Zackie se aanhangers met net die regte balans van humor en 'n onderhoudende storielyn.
Roux, Lize: Stalmaats 19- Pretrit( LAPA, 2017) R100
Anri en haar twee vriendinne is opgewonde oor die skoolvakansie wanneer hulle rylesse en 'n Paaseier-soektog vir die kinders van die Peace Shelter gaan reel. Nadine, haar beste vriendin van die vorige ryskool kom kuier, maar dit is baie duidelik dat sy gladnie by die lesse betrokke wil raak nie. Anri kan dit nie verstaannie, totdat Nadine haar die rede hiervoor vertel. Dalk word dit nog 'n heerlike pretrit!
Roux, Lize: Stalmaats 20-Perdediewe( LAPA, 2017) R100
Anri en haar gesin gaan vir die langnaweek Kaap toe waar haar broer aan die fietsryproewe gaan deelneem. Sy weet Jacques mis sy perd Thunder baie waar sy en haar vulletjie Storm ook in die Kaap is sodat Storm geopereer kan word vir sy knieë. Hulle nooi Jacques saam sodat hy sy perd kan opsoek. 'n Perde diefstal vind plaas, en die jongmense probeer die skuldiges vastrek.
'n Opwindende storie met onverwagse wendings. Die Stalmaats aanhangers sal lekker kan lees.
Jacobs, Jaco: SKWIEK( LAPA, 2017) R100.
Nathan hou nie van Dinsdae nie . Maar vreemde dinge kan op 'n Dinsdag gebeur- soos 'n boks wat vir hom afgelwer word met 'n hamster as geskenk. Charlie sy vriend kom kuier, en hy word deur die hamster gehipnotiseer. So leer Nathan dat die hamster net kaaskrulle eet, terwyl Charlie niks onthou van die situasie nie. Nathan het nou hope pret met die hamster wat sy sussie en ander kinders hipnotiseer. Toe belangrike inligting van sy ma se rekenaar verdwyn, vind hy uit waarom SKWIEK daar is, en nog 'n groter verassing oor sy ma se werklike beroep. Die skurk Basil Beyers wil die wêreld oorneem met sy uitvindsel. Gaan hy daarin slaag? , of sal hy op sy plek gesit word…
'n Heel oorspronklike tema met hope aksie en verassings om jong lesers te vermaak.
Steyn, Sanri: Die vampiere van Vlermuishoogte( LAPA, 2017) R100. Illustrasies deur Johann Strauss.
Hierdie is die sewende titel in 'n gewilde reeks met Sanri Steyn as hoofkarakter.. Sy wil 'n wêreldberoemde joernalis word, en het haar eie koerant , die Raaiselfontein Gazette begin.
Sal die koms van Markus se neef en sy ouers en hul nuwe tuiste die indrukwekkende klipkasteel op Vlermuishoogte weer sorg vir 'n goeie storie? 'n Besoek aan die kasteel maak dit duidelik dat sy ouers vampiere is, en wat dan van Danté wat die ewebeeld van Markus is? Is Markus nie dalk ook 'n vampier nie?
'n Heerlike grillerige storie wat versterk word deur Johann Strauss se verbeeldingryke illustrasies.